Balai Cerap Vera C. Rubin

**Balai Cerap Vera C. Rubin**, dahulunya dikenali sebagai **Teleskop Tinjauan Sinoptik Besar** (**LSST**; daripada perkataan bahasa Inggeris *Large Synoptic Survey Telescope*), ialah sebuah balai cerap astronomi di Chile. Tugas utamanya adalah melakukan tinjauan astronomi ke atas seluruh langit selatan yang tersedia setiap beberapa malam, mencipta rekod selang masa selama sepuluh tahun, maka ia turut dikenali sebagai **Tinjauan Legasi Ruang dan Masa** (dalam bahasa Inggeris juga disingkatkan sebagai **LSST** yang mewakili *Legacy Survey of Space and Time*). Balai cerap ini terletak di puncak El Peñón, gunung Cerro Pachón yakni sebuah gunung yang mencecah  dan terletak di Wilayah Coquimbo, di utara Chile, seiring dengan Teleskop Penyelidikan Astrofizik Selatan dan Balai Cerap Gemini Selatan yang sedia ada. Kemudahan pangkalan Balai Cerap Rubin terletak kira-kira  dari dua balai cerap itu melalui jalan darat, di bandar La Serena. Balai cerap itu dinamakan sempena Vera Rubin, seorang ahli astronomi Amerika yang mempelopori penemuan tentang kadar putaran galaksi.

Balai Cerap Vera C. Rubin ialah inisiatif bersama Yayasan Sains Kebangsaan AS (NSF) dan Pejabat Sains Jabatan Tenaga AS dan dikendalikan bersama oleh NOIRLab NSF dan Makmal Pemecut Kebangsaan SLAC.

Balai Cerap Rubin menempatkan **Teleskop Tinjauan Simonyi** yang merupakan sebuah teleskop pantulan bermedan lebar dengan cermin utama berdiameter 8.4 meter yang boleh memfotograf keseluruh langit sedia ada setiap beberapa malam. Teleskop tersebut menggunakan sejenis varian daripada anastigmat tiga cermin, yang membolehkan teleskop padat menyampaikan imej yang tajam pada medan pandangan yang sangat luas dengan diameter 3.5 darjah. Semua imej dirakam oleh kamera pengimejan peranti berganding cas (CCD) dengan saiz imej 3.2 gigapiksel, menjadikan kamera yang digunakan oleh teleskop ini kamera digital terbesar yang pernah dibina.

Balai Cerap Rubin telah dicadangkan pada tahun 2001 dengan nama LSST, dan pembinaan cermin itu bermula (dengan dana persendirian) pada tahun 2007. LSST kemudiannya menjadi projek besar peringkat teratas yang berasaskan tanah pada Tinjauan Berdekad Astrofizik 2010, dan projek itu secara rasmi memulakan pembinaan pada 1 Ogos 2014, apabila Yayasan Sains Kebangsaan Amerika Syarikat (NSF) membenarkan bahagian dana TK2014 ($27.5 juta) daripada bajet pembinaannya. Pembiayaan datang daripada NSF, Jabatan Tenaga Amerika Syarikat, dan pembiayaan swasta yang dikumpul oleh sebuah organisasi bukan untung antarabangsa berdedikasi yang dikenali dengan nama "LSST Discovery Alliance". Operasi pembinaan ini adalah di bawah pengurusan Persatuan Universiti Penyelidikan dalam Astronomi (AURA). Jumlah kos pembinaan dijangka kira-kira $680 juta.

Pembinaan tapak bermula pada 14 April 2015 dengan upacara peletakan batu pertama. Pemerhatian pertama ke langit dengan kamera kejuruteraan berlaku pada 24 Oktober 2024, manakala imej cahaya pertama sistem diterbitkan pada 23 Jun 2025. Operasi tinjauan penuh dirancang untuk mula kemudian pada tahun 2025, disebabkan kelewatan jadual berkaitan COVID. Data dijadualkan untuk menjadi umum sepenuhnya selepas dua tahun.

## Rujukan
 

## Bacaan lanjut

* Tutorial LSST untuk Ahli Fizik Zarah Eksperimen – Penjelasan terperinci mengenai reka bentuk Balai Cerap Rubin (sehingga Februari 2006) dan beberapa matlamat sains kanta yang tidak membincangkan latar belakang astronomi secara lanjut
*  Gambaran keseluruhan yang dikemas kini dan diperluaskan.

## Pautan luar

* Legacy Survey of Space and Time official website
* Rubin Observatory construction site webcams
* HULIQ Google participation announcement
* 2025 introduction to the telescope by Scott Manley